
Dacă tot avem Inteligența Artificială, de ce să nu fie folosită drăcește, că tot se pricep la astea? 


După cum stau lucrurile acum, pricepem foarte bine că antihristul va sta comod pe jilțul său dictatorial (de la 
Forumul „Economic” Mondial de la Davos? — n.r.), pentru că supunerea întregii lumi se va face fără mare 
bataie de cap. Ai deschis telefonul, sau P.C.-ul, intri în sfera de acțiune a inteligenţei artificiale! Cum totul va fi 
monitorizat, ţi se va cere să te identifici prin amprentă și prin imaginea facială, față și profil. După faza inițială, 
când aceste lucruri vor fi justificate de necesitatea asigurării securității personale și a datelor transmise către 
terţi, se va ajunge la punctul de la care nu mai poţi face nimic fără a primi un cod de acces la bancă sau la 


utilități. Dacă nu ai telefon, sau P.C., vei fi înregistrat la primul ghişeu unde vei plăti facturile sau impozitele. 


În etapa a doua, când lucrurile vor scăpa de sub control, sistemul va deveni exclusivist. Nu ești cu ei, nu intri 
în sistem și dispar drepturile la sănătate, la învățământ sau la cumpărături. Cum Satana a cerut închinare de 
la însuși Isus Hristos, nu va ezita să facă acest lucru și de la muritorii de rând. Când Antihristul va primi 
autoritatea să conducă pământul discreţionar, el va cere închinare de la toți oamenii, ca să fie sigur că nu 
rămâne nimeni de partea lui lisus Hristos, când va veni să-și revendice împărăţia întregului Pământ. 


Antihristul va lucra prin icoana sa, prin imaginea sa transpusă pe orice dispozitiv electronic smart, cu ajutorul 


inteligenţei Artificiale. 


Vrei să vinzi, sau să cumperi, trebuie să te închini efectiv în faţa icoanei vorbitoare, care nu doar că te vede și 
te aude, dar îţi și vorbește și te învaţă ce să faci, care sunt pașii de urmat pentru a beneficia de confortul 

— „Și amăgea pe locuitorii pământului prin semnele pe care i se dăduse să le facă în faţa fiarei. Ea a zis 
locuitorilor pământului să facă o icoană fiarei, care avea rana de sabie și trăia. 


- l| s-a dat putere să dea suflare icoanei fiarei, ca icoana fiarei să vorbească și să facă să fie omorâţi toţi cei ce 
nu se vor închina icoanei fiarei. 

— Și a făcut ca toţi: mici și mari, bogaţi și săraci, slobozi și robi, să primească un semn pe mâna dreaptă sau 
pe frunte 

— și nimeni să nu poată cumpăra sau vinde fără să aibă semnul acesta, adică numele fiarei, sau numărul 
numelui ei”. 

În realitate, criza economică va fi atât de mare, încât vor raţionaliza totul, de la mâncare, la bunuri de strictă 
necesitate, și vor da vina pe cei care nu se supun sistemului, pentru toate nenorocirile din lume. Va fi interzis 
numele lui lisus Hristos și numele lui Dumnezeu pe întreg pământul, sub ameninţarea cu moartea[1]. 


Singurul nume care va fi considerat salvatorul planetei va fi numele antihristului. Cu toate acestea, cine va 
rezista și va rosti numele Domnului lisus Hristos va fi cu adevărat mântuit, şi va primi viaţă veșnică în dar[2]. 


Nu va conta ce religie ai sau ce zi de odihnă serbezi, ci va conta doar închinarea în faţa icoanei antihristului, 
care te va vedea și te va auzi! 


Important de știut este că perioada de maximă putere a antihristului nu va depăși 45 de zile calendaristice, 
ceea ce este esenţial, pentru că orice om care se teme de Dumnezeu poate sta fără să cumpere sau să 
vândă cel puţin 60 de zile, datorită micilor rezerve din cămara proprie, mai ales acum, după pandemie, când 
toți am învăţat că este bine să ai o mică rezervă în casă. 


Cum lumea noastră a scăpat de sub control, iar Inteligența Artificială este deja la lucru, ne așteptăm ca 
lucrurile să se miște foarte rapid. 


În final, când vor observa că mulţi nu vor accepta închinarea, se va decreta că oricine nu se închină va fi 
condamnat la moarte. Dar, când toţi nelegiuiţii lumii se vor crede stăpâni pe tot pământul, ce să vezi, crapă 
sistemul, pentru că explodează soarele, și va face ca toți sateliții de comunicații, care au fost centrul acestui 
sistem, vor fi scoși din funcţiune, iar toată împărăţia antihristului va fi în întuneric beznă, pentru că monitoarele 
lor se vor stinge brusc. 


Până atunci, dacă deschideţi și instalați programe de Inteligența Artificială, trebuie să ştiţi că vă colectează 
date, iar mai târziu, le poate face publice, când nu vă așteptați, pentru că nu există răspundere juridică pentru 


daunele provocate. 


Rămâneţi aproape, ca să știți în ce lume trăiţi![3] 

[1] https://m.facebook.com/groups/CENTRUL.DE.STUDII.APOCALIPTICE/permalink/1399392667159612/ 
[2] https://m.facebook.com/groups/CENTRUL.DE.STUDII.APOCALIPTICE/permalink/1403542460077966/ 
[3] Sursa — https://www.facebook.com/groups/400031700429052/user/100007065671155 — 11 iunie 2023. 

